बागर (बाल कविता)
कोना करै छेँ - "बागर" सनि,
बागर की होइ छै - से बता ।
 बागर - बागर लोक बाजैए,
बागर की - ककरो ने पता । ।
 जे कहबेँ - पएबेँ ईनाम,
सोचै जाइ जो सभ धियापुता ।
 हारि गेलेँ, तखने हम कहबौ,
नञि तँऽ छी हमरो ने पता । ।
 एहिना बहुते शब्द मैथिलीक,
हेरा गेल ककरो ने पता ।
 जे बाँचल, पैघो ने बाजए,
सीखतै कोना धियापुता । ।
 अर्थ ने बूझल छल ककरो ।
 उत्कण्ठा तकबाक हिलोरल,
तेँ किछु बूझल अछि हमरो । ।
 "बागर" परबा केर प्रजाति,
उकपाती आ बड़ झगड़ौआ,
*१ - CSIR (आब NISCAIR) NEW DELHI द्वारा प्रकाशित पोथी WEALTH OF INDIA : BIRDS केर अनुसार "बागर" परबाक एक प्रजाति छल । कल्याणी कोशक अनुसार "बागर" एक प्रकारक बकरी थिक । सम्भवतः दुहु अपना - अपना अनुसारेँ सही छथि आ "बागर" अनेकार्थी शब्द थिक ।
 *२ - एहि ठाम हम परबाक एकटा प्रजातिक रूपमे बागरकेँ लेल अछि जे स्वभावसँ बहुत झगरौआ, उकपाती आ हल्ला मचबए बला होइत छल आ परबाक प्रतियोगिता (परबाबाजी वा परबाक भिरन्त) केर उद्देश्यसँ पोषल जाइत छल ।
 मैथिली पाक्षिक इण्टरनेट पत्रिका "विदेह" केर 199म अंक (15 अप्रील 2016) (वर्ष 9, मास 100, अंक 199) केर "बालानां कृते" स्तम्भमे प्रकाशित । 